‘বিগ বস’ ভক্তদের প্রতীক্ষার অবসান হতে  চলেছে খুব শীঘ্রই। প্রত্যেক বছরের মতোই এই বছরেও রয়েছে বিশেষ চমক। আরই তারই ঝলক নিয়ে হাজির ‘রিয়্যালিটি শো’-এর হোস্ট সলমন খান।  

এই বিষয়ে অন্যান্য খবর

সলমন বাঁচালেন ‘একদা’ নায়িকাকে, মরণাপন্ন অভিনেত্রীর পাশে সলমন


কালারস টিভি-র সিইও রাজ নায়েক নিজের টুইটারে ‘বিগ বস ১২’-এর প্রথম প্রোমোটি পোস্ট করেছেন। প্রোমোতে দেখা যাচ্ছে, সলমন একটি ক্লাসরুমে বসে রোল-কল করছেন। আর তাঁর নাম ডাকায় সাড়া দিচ্ছেন দুই যমজ বোন, এক জন ইলেকট্রিশিয়ান, এক জন্য র‌্যাপার, দুই শাশুড়ি-বউ। 

The wait has come to an end! @BeingSalmanKhan is coming back soon on @BiggBoss season 12 only on @colorstv! @nadiachauhan @iamappyfizz @oppomobileindia pic.twitter.com/MTdgtGUbvo
— Raj Nayak (@rajcheerfull) August 12, 2018

রাজ নায়েক টুইট করে ক্যাপশনে লিখেছেন, ‘‘অবশেষে প্রতীক্ষার অবসান। সলমন খান কালারস টিভিতে আবার ফিরে আসছেন বিগবস-এ।’’ 
ভিডিও-তে সলমন বলছেন, ‘‘এই বার খেলার এবিসিডি বদলে যাবে। আসবে বিচিত্র সব জুটি।’’ তাই এবার এই শো-তে যে আরও বড় চমক আসবে, তা বলাই বাহুল্য। 
এক সর্বভারতীয় সংবাদমাধ্যমের প্রতিবেদন থেকে জানা গিয়েছে, আগামী ১২ সেপ্টেম্বরেই শুরু হচ্ছে এই শো।